b'\n_START_ARTICLE_\nOrd & Bilde\n_START_PARAGRAPH_\nOrd & Bilde var et faglig nettverk for forfattere, illustrat\xc3\xb8rer og formidlere som \xc3\xb8nsket \xc3\xa5 fremme gode bildeb\xc3\xb8ker i Norge. Nettverket ble etablert i november 1997 med blant andre forfatter Per Olav Kaldestad, bibliotekar Bente Bing Kleiva og dav\xc3\xa6rende Grafill-leder Morten Berner. Nettverket arrangerte blant annet seminarer og utstillinger, som bildebokutstillingen \xc2\xabNordiske bildeb\xc3\xb8ker krysser grenser\xc2\xbb i 2005-2006._NEWLINE_Ord & Bilde-prisen ble tildelt personer og organisasjoner som har gjort et stort arbeid for bildeboka. Prisen har g\xc3\xa5tt til blant andre forfatteren Tor \xc3\x85ge Bringsv\xc3\xa6rd, tegnerne Thore Hansen og Harald Nordberg, forleggeren Guri Vesaas og Fredrikstad bibliotek (for deres galleri for bildebokillustrasjoner)._NEWLINE_Nettverket er ikke lenger aktivt. Noe av arbeidet er planlagt videref\xc3\xb8rt gjennom Norsk barnebokinstitutts, NBUs og Grafills samarbeidsprosjekt VisLitt.'